|  |  |
| --- | --- |
| Numri i lëndës: | 2019:077903 |
| Datë: | 05.07.2019 |
| Numri i dokumentit: | 00395499 |

**P.nr.142/19**

**NË EMËR TË POPULLIT**

**GJYKATA THEMELORE NË PEJË DEGA NË I – DEPARTAMENTI I PËRGJITHSHËM,** sipasgjyqtarit Gani Rugova, me pjesëmarrjen e sekretares juridike Drita Blakaj në lëndën penale ndaj të pandehurve A B dhe K B qe të dy nga fsh. S K. I, të akuzuar për vepër penale “Vjedhjes” nga neni 325 par.1 lidhur më nenin 31 të KPRK-së, duke vendosur sipas aktakuzës së Prokurorisë Themelore në Pejë – Departamenti i Krimeve të Përgjithshme PP/II.nr.211/19, dt.28.02.2019, në seancën publike të shqyrtimit fillestar të mbajtur me 02.07.2019, në praninë e Prokurorit të Shtetit Arben Hoti, të pandehurve A B dhe K B. Gjykata të njëjtën ditë publikisht mori dhe shpalli ndërsa me datë 05.07.2019 e përpiloj këtë:

**A K T GJ Y K I M**

**I**. I pandehuri A B, i lindur me ... në I, ,me banim në fsh.S, K. I i biri i N dhe nënës SH e vajzërisë Z, me numër personal .., i pa martuar, ka te kryer shkollën fillore, i gjendjes së varfër ekonomike, i nacionaliteti egjiptian, Shtetas i Republikës së Kosovës, gjendet në liri.

II. I pandehuri K B, i lindur me ... në I, ,me banim në fsh.S, K. I i biri i N dhe nënës SH e vajzërisë Z, me numër personal ..., i pa martuar, ka te kryer shkollën fillore, i gjendjes së varfër ekonomike, i nacionaliteti egjiptian, Shtetas i Republikës së Kosovës, gjendet në liri

**JANË FAJTOR**

**Për shkak së:**

I. Me dt.10.01.2019, në kohë të pacaktuar në rr “...” fsh.S I, me dashje në bashkëveprim si dhe me qellim të përfitimit të kundërligjshëm të dobisë pasurore për vet, marrin pasurin e të dëmtuarit V K në atë mënyrë qe ditën kritike të pandehurit A dhe K B depërtojnë brenda oborrit të shtëpisë se të dëmtuarit ku prapa shtëpisë marrin një biçikletë të kuqe, e pastaj nga aneksi i shtëpisë marrin një çantë me vegla të punës si : dana, çekiç, dy fshesa elektrike, një burmashin, si dhe disa kabllo të rrymës, gjersa e pandehura D i ka pritur te njëjtit tek “A M”, ku me tu takuar të tret me shpejtësi vazhdojnë në drejtim të Pejës

- Me çka kanë kryer veprën penale të Vjedhjes nga neni 325 par.1 lidhur me nenin 31 të KPRK-së.

II. Më dt.10.01.2019, në kohë të pacaktuar në fsh.S K.I, me dashje në bashkëveprim si dhe me qëllim të përfitimit të kundërligjshëm të dobisë pasurore për vete, marrin pasurin për vete, marrin pasurin e të dëmtuarit R Q në atë mënyrë qe: Ditën kritike të pandehurit A dhe K B depërojnl brenda oborrit të shtëpisë se të dëmtuarës ku nga aty marrin një biçikletë në vlerë prej 75 euro, gjersa e pandehura D i ka pritur te njëjtit tek “A M”, ku me tu takuar të tret me shpejtësi vazhdojnë në drejtim të Pejës

Me çka në bashkëveprim kanë kryer veprën penale të Vjedhjes nga neni 325 par.1 lidhur me nenin 31 të KPRK-së.

Andaj Gjykata, në kuptim të neni 7,8,9,10,21,45,46,49,50,51,73,74, si dhe nenit 325 par. 1, lidhur me nenin 31 të KPRK-së, dhe nenit 359, 360, 361, 365, 366 te KPPRK-së, të pandehurve iu shqipton.

**DËNIM ME KUSHT**

**Ashtu që:**

**1**.Të pandehurit **A B,** Gjykata per dispozitivin e parë i përcakton dënimin me burg në kohëzgjatje prej **6 (gjashtë) muaj**, si dhe gjykata të njëjtit ia përcakton edhe dënimin me gjobë në shumë prej **400(katërqind) euro**,

Të njëjtit për dispozitivin e dytë i përcakton dënim me burg ne kohëzgjatje prej 7(shtatë)muaj, si dhe dënim me gjobe ne shumen prej 400(katërqind)euro

**2**. Të pandehurit **K B,** Gjykata per dispozitivin e parë i përcakton dënimin me burg në kohëzgjatje prej **6 (gjashtë) muaj**, si dhe gjykata të njëjtit ia përcakton edhe dënimin me gjobë në shumë prej **400(katërqind) euro**,

Të njëjtit për dispozitivin e dytë i përcakton dënim me burg ne kohëzgjatje prej 7(shtatë)muaj, si dhe dënim me gjobe ne shumen prej 400(katërqind)euro

**3**.Konform nenit 80 par 1 të KPRK-së, gjykata të pandehurve i shqipton dënim unik në kohëzgjatje **prej 1(një) viti**, dhe dënimin unik me gjobë prej **800 (tetëqind) euro** , për secilin veç e veç të cilin dënim të pandehurit nuk do ta vuajnë dhe as paguajnë nëse ne afate prej **2(dy) vite** nuk kryejnë ndonjë vepër tjetër penale.

**4.** Konform nenit 453 par 4 të KPPRK-së, gjykata i liron të akuzuarit nga detyrimi i kompensimit të shpenzimeve të procedurës penale ngase pagesa e tyre do ta rrezikonte gjendjen materiale të pandehurve-familjes se tyre, pasi qe janë të pa punë dhe asnjë te ardhur materialë.

7. Të dëmtuarit SH (P) P, V ( A) K, R Q nga fsh.S, K. I, për realizimin e kërkesës juridiko pasurore, udhëzohet ne kontest te rregullt juridiko-civil.

**A r s y e t i m**

Prokuroria Themelore ne Peje – Departamenti i Krimeve të Përgjithshme, ka ngrit aktakuzën PP/II.nr. 211/19, dt.28.02.2019 ndaj të të pandehurve A B dhe K B qe të dy nga fsh. S K. I, të akuzuar për vepër penale “Vjedhjes” nga neni 325 par.1 lidhur më nenin 31 të KPRK-së,

Gjykata ka caktuar seancën fillestare me dt.02.07.2019, në pranin e prokurorit të shtetit Arben Hoti, të pandehurve A B dhe K B

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se të pandehurit e kanë kuptuar aktakuzën dhe te pandehurve i është dhënë mundësia që të deklarohet për pranimin ose mospranimin e fajësisë.

Pasi që ju dha mundësia të deklarohet për fajësinë apo jo fajësinë, i pandehuri A B është deklaruar fajtor lidhur me veprën penale me të cilën është akuzuar sipas aktakuzës, me vije keq kjo qe ka ndodhur dhe shpreh keqardhje, është hera e parë dhe nuk do të përsëritet si dhe me pale të dëmtuar jemi marrë vesh qe të ja bëjë kompensimin, ku jemi duke ja kthyer me këste nga pak.

Pasi që ju dha mundësia të deklarohet për fajësinë apo jo fajësinë, i pandehuri K B është deklaruar fajtor lidhur me veprën penale me të cilën është akuzuar sipas aktakuzës, me vije keq kjo qe ka ndodhur dhe shpreh keqardhje, është hera e parë dhe nuk do të përsëritet si dhe me pale të dëmtuar jemi marrë vesh qe të ja bëjë kompensimin, ku jemi duke ja kthyer me këste nga pak

Pas pranimit të fajësisë nga ana e të pandehurve, Gjykata kërkoj mendimin e Prokurorit të Shtetit, ku i njëjti pajtohet me pranimin e fajësisë, i cili pranim ka mbështetje në provat që gjenden në shkresat e lëndës, është i vullnetshëm, është bërë konform dispozitave ligjore si dhe gjykata me rastin e shqiptimit të dënimit pranimin e fajësisë mund ta merre si rrethanë lehtësuese.

Pas deklarimit te të pandehurve dhe mendimit të Prokurorit të shtetit se nuk e kundërshton pranimin e fajësisë, Gjykata konstatoj se të pandehurit e pranojnë fajësinë në mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit te fajësisë, si dhe të gjitha kërkesat nga neni 248 par. 1 te KPPK-se janë përmbushur. Ashtu që gjykata me aktvendim aprovon deklarimin për pranimin e fajësisë nga ana e te pandehurve.

Duke pas parasysh se gjykata ka aprovuar pranimin e fajësisë nga ana e të pandehurve dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, si dhe faktin se janë plotësuar kushte nga neni 248 par. 4 të KPPK-së, atëherë ne ketë çështje penale nuk është zbatuar procedura e provave por gjykata ka vazhduar me shqiptim të dënimit.

Me faktet e ofruara si dhe pranimin e fajësisë nga ana e të pandehurve është vërtetuar gjendja faktike si në dispozitiv të këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurve, qëndrojnë të gjitha elementet e veprës penale, të Vjedhjes nga neni 325 par.1 lidhur me nenin 31 të KPRK-së.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurve, kështu që të njëjtit janë penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për te pandehurin A B,gjykata ka vlerësuar faktin se i njëjti më parë kishte sjellje korrekte dhe nuk kishte rënë asnjëherë ne kundërshtim me ligjin. Gjykata vlerësoi si rrethane lehtësuese edhe rrethanat familjare dhe personale të tij, jeton në bashkësi familjare prej 5 anëtarësh dhe të ardhura siguron nga puna fizike e herë pas hershem. I pandehuri ka treguar sjellje korrekte gjate shqyrtimit fillestar e për me tepër ka pranuar fajësinë, është ndier i përgjegjshëm për veprimet e tij dhe ka shpreh keqardhje për veprën qe e ka kryersi dhe premtimi se do të bënë kompensimin e dëmit . Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.Rrethanë renduese gjykata nuk gjeti.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për te pandehurin K B,gjykata ka vlerësuar faktin se i njëjti më parë kishte sjellje korrekte dhe nuk kishte rënë asnjëherë ne kundërshtim me ligjin. Gjykata vlerësoi si rrethane lehtësuese edhe rrethanat familjare dhe personale të tij, jeton në bashkësi familjare prej 5 anëtarësh dhe të ardhura siguron nga puna fizike e herë pas hershem. I pandehuri ka treguar sjellje korrekte gjate shqyrtimit fillestar e për me tepër ka pranuar fajësinë, është ndier i përgjegjshëm për veprimet e tij dhe ka shpreh keqardhje për veprën qe e ka kryer, premtimi se do të bënë kompensimin e demit Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.Rrethanë renduese gjykata nuk gjeti.

Andaj, duke vlerësuar këto rrethana, Gjykata në kuptim të nenit 73dhe 74 te KPRK-se te pandehurit i gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur në përfundim se dënimi i shqiptuar te pandehurve është në përputhje me shkallen e përgjegjësisë penale të tyre dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit te dënimit në pengimin e te pandehurve ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë që të përmbahen nga kryerja e veprave penale ne të ardhmen ne përputhje me nenin 41 te KPRK-se.

Duke u bazuar në nenin 453 pika 4 te KPPRK-se, gjykata i ka liruar ne tersi nga shpenzimet procedurale për shkak te gjendjes se vështirë ekonomike,

Vendimi mbi udhëzimin e të dëmtuarve në kontest civil është marrë konform nenit 463 par. l. dhe 2. të KPPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA I**

**DEPARTAMENTI I PËRGJITHSHËM**

**P.nr.142/19 më datë 05.07.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë

të parashtrojnë ankesë në afat prej 15 ditësh,

nga dita e marrjes. Ankesa i dërgohet Gjykatës

së Apelit në Prishtinë përmes kësaj Gjykate Themelore.